b"\n_START_ARTICLE_\nBetty Robinson\n_START_SECTION_\nBiografia\n_START_PARAGRAPH_\nVa n\xc3\xa9ixer el 23 d'agost de 1911 a la ciutat de Riverdale, poblaci\xc3\xb3 situada a l'estat d'Illinois. _NEWLINE_Va morir el 18 de maig de 1999 a la ciutat de Denver, poblaci\xc3\xb3 situada a l'estat de Colorado, a conseq\xc3\xbc\xc3\xa8ncia de la malaltia d'Alzheimer.\n_START_SECTION_\nCarrera esportiva\n_START_PARAGRAPH_\nVa participar, als 16 anys, en els Jocs Ol\xc3\xadmpics d'estiu de 1928 realitzats a Amsterdam (Pa\xc3\xafsos Baixos), en la primera edici\xc3\xb3 en la qual les dones pogueren participar en proves atl\xc3\xa8tiques, aconseguint guanyar la medalla d'or en la prova dels 100 metres llisos i la medalla de plata en la prova de relleus 4x100 metres, sent superades \xc3\xbanicamant per l'equip canadenc._NEWLINE_Absent dels Jocs Ol\xc3\xadmpics d'estiu de 1932 realitzats a Los Angeles (Estats Units) per culpa d'un accident d'aviaci\xc3\xb3, va participar en els Jocs Ol\xc3\xadmpics d'estiu de 1936 realitzats a Berl\xc3\xadn (Alemanya nazi), on va aconseguir guanyar la medalla d'or en els relleus 4x100 metres. _NEWLINE_El 2 de juny de 1928 realitz\xc3\xa0 el r\xc3\xa8cord del m\xc3\xb3n en els 100 metres llisos amb un temps de 12.0 segons, un r\xc3\xa8cord que fou superat el 5 de juny de 1932 per la neerlandesa Tollien Schuurman (11.9 segons)."